אלברכט גאורג האוסהופר (בגרמנית: Albrecht Georg Haushofer; 7 בינואר 1903 – 23 באפריל 1945) היה גאוגרף, דיפלומט, סופר וחבר בהתנגדות הגרמנית לנאציזם.
קורות חייו.
האוסהופר נולד במינכן, בנו של הגנרל והגאוגרף קרל האוסהופר (1869–1946) ואשתו מרתה, לבית מאייר-דוס (1877–1946). לאלברכט היה אח אחד, היינץ. הוא למד גאוגרפיה והיסטוריה באוניברסיטת מינכן. בשנת 1924 סיים את עבודת הגמר שלו על מדינות האלפים, אריך פון דרייגאלסקי (1865–1949) היה המדריך שלו. אלברכט עבד כעוזר של אלברכט פנק.
סטודנט עמית בגאופוליטיקה היה רודולף הס, חסידו המוקדם מאוד של אדולף היטלר וידיד קרוב של אביו של אלברכט האוסהופר. קרל האוסהופר היה מבקר תכוף בכלא לנדסברג, שם נכלאו היטלר והס לאחר המרד הכושל בשנת 1923. מאוחר יותר, תחת חוקי נירנברג משנת 1935 (החל משנת 1936), אלברכט האוסהופר סווג כבן תערובת (אימו הייתה חצי יהודיה). עם זאת הס, סגן פיהרר מאז 1933, הצליח להנפיק לו תעודה של דם גרמנית.
אלברכט האוסהופר התמנה למזכיר הכללי של החברה הגאוגרפית Gesellschaft für Erdkunde בברלין ועורך כתב העת שלו. הוא מילא תפקיד זה בין השנים 1928 ל־1938. האוסהופר טייל ברחבי העולם בתפקידו הרשמי, הרצה וצבר ניסיון רב בעניינים בינלאומיים.
הוא החל ללמד גאופוליטיקה באקדמיה הגרמנית לפוליטיקה בשנת 1933, שאיבד רבים ממוריו עם תפיסת השלטון על ידי הנאצים. כאשר שולבה האקדמיה באוניברסיטת ברלין בשנת 1940, הוא התמנה לפרופסור בפקולטה ללימודי חוץ. הוא שימש גם כיועץ במפלגת הפועלים הגרמנית הלאומית-סוציאליסטית משנת 1934 ועד 1938, אז פורקה הלשכה עם מינויו של יואכים פון ריבנטרופ לשר החוץ. האוסהופר עבד אז עד שנת 1941 לפעמים במחלקת התעמולה של משרד החוץ הגרמני (מחלקת המידע של משרד החוץ).
תוך התובנה בפוליטיקה הלאומית-סוציאליסטית, האוסהופר מאמצע שנות השלושים ואילך התחבר לשני מעגלי התנגדות גרמנים. לאחר פרוץ מלחמת העולם השנייה הצטרף האוסהופר למתנגדים השמרנים סביב שר האוצר הפרוסי יוהנס פופיץ. הוא נפגש גם עם פיטר יורק פון ורטנבורג והלמוט גרף פון מולטקה מהאופוזיציה של חוג קרייזאו, כמו גם אנשים מקבוצת "התזמורת האדומה", שראשיה בברלין לימדו גם ב"הוכשול לפוליטיקה".
האוסהופר היה מעורב בניסיונותיו של הס לנהל משא ומתן לשלום עם הצרפתים והבריטים, ושימש כמתווך. משערים כי ייתכן שהוא עודד את טיסתו של הס משנת 1941 לסקוטלנד, שלאחריה מצבו של האוסהופר השתנה. בחשד שעזר להס הוא הושם בכלא במשך כמה שבועות ואז הושאר בפיקוח של הגסטפו. חברים בכירים במפלגה הנאצית הביטו במורת רוח על אמו היהודיה למחצה.
הוא הגיע לתובנה שהדרך היחידה למנוע אסון צבאי ופוליטי מוחלט היא סילוק היטלר. לאחר מזימת הפצצה הכושלת בשנת 1944, הסתתר האוסהופר, אך נעצר בחווה בבוואריה ב־7 בדצמבר 1944.
כלוא בכלא מואביט בברלין, כתב את סונטת המואביט שלו, שפורסמה לאחר מותו בשנת 1946.
בליל 22 באפריל 1945, כשכוחות הצבא האדום כבר נכנסו לברלין, נורה אלברכט האוסהופר וכלואים אחרים כמו קלאוס בונהופר ורודיגר שלייכר על ידי חיילי אס אס באינוולידן שטראסה הסמוך.
גופתו התגלתה על ידי אחיו היינץ ב־12 במאי 1945.
סור-טרנדלג
נורד-טרנדלג
ורייזון
סקוט ברייר
סקוט דייוויד ברייר (באנגלית: Scott David Berrier) הוא קצין בדרגת לוטננט גנרל בצבא ארצות הברית המכהן כראש סוכנות הביון של משרד ההגנה האמריקני.
ביוגרפיה.
ברייר סיים ב-1983 תואר ראשון בהיסטוריה מאוניברסיטת ויסקונסין-סטיבנס פוינט והתגייס לצבא ארצות הברית.
הוכשר כקצין מודיעין, הוצב באלסקה ושירת בדיוויזיה החי"ר השישית. ב-1989 עבר לרגימנט הריינג'רס ה-75, שימש עוזר קמ"ן הרגימנט וקצין המודיעין של הגדוד השלישי. ב-1992 הוצב בגדוד המודיעין 107 של הדיוויזיה השביעית. ב-1997 מונה לקצין מבצעים בחטיבת המודיעין ה-504 של הקורפוס השלישי. ב-1999 עבר לפיקוד מרכז ושימש בין השאר קצין המודיעין של פיקוד המבצעים המיוחדים של הפיקוד במהלך מלחמת אפגניסטן.
ב-2002 מונה למפקד גדוד המודיעין 110 בדיוויזיה ההררית העשירית. ב-2004 מונה לקצין המודיעין של הדיוויזיה ה-25. ב-2006 מונה למפקד חטיבת המודיעין 501 של הארמייה השמינית המוצבת בדרום קוריאה.
ב-2011 מונה לקצין המודיעין של פיקוד המרכז. ב-2014 מונה לקצין המודיעין של כוחות הקואליציה והכוחות האמריקאים באפגניסטן. ב-2015 מונה למפקד המרכז למצוינות במודיעין בפורט הואצ'וקה שבאריזונה. ב-2018 מונה לקצין המודיעין של המטות המשולבים. ב-2020 מונה לראש סוכנות הביון של משרד ההגנה האמריקני.
ברייר בעל תואר שני באוניברסיטת מרכז מישיגן ותואר שני בלימודי אסטרטגיה ממכללת המלחמה של הצבא. נשוי לאנני והם הורים לשני בנים.
בנות נוער
דויד מונסונגו
דויד מונסונגו (נולד ב-23 באוגוסט 1957) הוא אמן רב תחומי ישראלי.
ביוגרפיה.
מונסונגו נולד וגדל בצפת.
חלק ניכר מזמנו השקיע בכתיבה, ציור ובצילום, מסעותיו מתועדים ביומני מסע, אותם כתב במהלך המסעות, בהמתנות לבעלי החיים, ובהתכוונות. כמו כן הוא כתב מספר ספרי שירה.
כמו כן, שיריו הולחנו ויצאו לאור בשני פרויקטים מוזיקליים: "עקבות בחול" ו"קולות תשובה".
הוא צלם אוטודידקט, מאז ומעולם אהב להתבונן בעולם דרך העדשה. בתחילת דרכו חיפש את הדימויים המופשטים שבטבע, אולם עם השנים הלך והתמקצע בצילום טבע והוא שואף לתעד בעלי חיים וצמחים בסביבתם הטבעית. לאורך השנים רכש ניסיון כשהשתתף בסדנאות צילום טבע עם הצלמים המובילים בתחום. הוא מצלם רבות בשמורות הגדולות באפריקה, בארצות מזרח אסיה, ביערות הגשם של מרכז אמריקה ובאנטארקטיקה.
חיים אישיים.
מונסונגו תושב היישוב גן נר, נשוי ואב לשלושה ילדים, הוא עוסק גם בתחום ההייטק.
לבד בבית
לבד בבית היא קומדיית מצבים ישראלית, המשודרת בכאן חינוכית החל מ־31 בינואר 2021. את הסדרה יצרו וכתבו יניב זוהר ונדב פרישמן. הסדרה עוסקת בארבעה ילדים שנשארים לבד בבית, בזמן שהוריהם תקועים בחוץ לארץ. ב-8 לאוגוסט 2022 עלתה העונה השנייה של הסדרה.
תקציר העלילה.
עונה 1.
נתי ודודי צור (עדי אשכנזי ויוסי מרשק), זוג הורים, יוצאים לנופש לכמה ימים באי הבדיוני פאקוס (פרפרזה לפאפוס בקפריסין היוונית) שביוון, ומשאירים בבית את ארבעת ילדיהם – מיקה (נטע רוט), רוני (שון עיסא), איה (אופק בן מאיר) ונבו (ירין אורון). וירוס מסתורי שמתגלה באי מוביל לסגר מידי עליו ומונע מנתי ודודי לחזור הביתה. עד שהם יחזרו, נשלח לעזרה דוד "זעתר" (שחר חסון), דודם ה"אחראי" של הילדים ואחיו של דודי ארבעת האחים נאלצים נאלצים להסתדר לגמרי לבדם.
עונה 2.
לאחר ביקורם המפתיע של פקחי משרד התברואה התגלה שבדרכם לארץ, נתי ודודי נשאו איתם נגיף חדש בשם "המוטציה הפאקוסאית" ועליהם להיכנס לסגר מידי במלונית.ארבעת האחים כולל זעתר נשארים שוב לבד בבית.
סקירת סדרה.
הסדרה עלתה לשידור ב-31 בינואר 2021 בערוץ כאן חינוכית בטלוויזיה, שם שודרה בימים א'–ד' בשעה 16:05, ובערוץ היוטיוב של כאן חינוכית. פרקי הסדרה הראשונים הועלו בבכורה ליישומון כאן חינוכית, החל מ-25 בינואר 2021, לצפייה מוקדמת.
עונה שנייה של הסדרה עלתה ב-8 באוגוסט 2022 בערוץ כאן חינוכית בטלוויזיה, שם שודרה בימים א-ד בשעה 15:30, בערוץ היוטיוב הפרקים עלו בשעה 15:00 וביישומון הפרקים עלו באותם בימים בשעה 12:00.
דונלד מקיצ'ן
אסטון דונלד מקיצ'ן (באנגלית: Aston Donald McEachin; נולד ב-10 באוקטובר 1961) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של קהיליית וירג'יניה. מקיצ'ן, חבר המפלגה הדמוקרטית, נבחר לראשונה בבחירות 2016 כאשר גבר על המועמד הרפובליקני סקוט טיילור. בשטחי מחוז הקונגרס השישי נמצאת בירת וירג'יניה ריצ'מונד, עד לאזור המפטון רודס.
ביוגרפיה.
מקיצ'ן נולד בנירנברג, אז בגרמניה המערבית, בזמן שאביו שירת בצבא ארצות הברית. הוא למד בבית הספר התיכון סנט כריסטופר בריצ'מונד, ובשנת 1982 השלים לימודי תואר ראשון בהיסטוריה פוליטית באמריקן יוניברסיטי. לאחר מכן, הוא למד בבית הספר למשפטים של אוניברסיטת וירג'יניה, שם קיבל תואר שני במשפטים ב-1986. נוסף על כך, הוא בעל תואר שני נוסף באלוהות (.M.Div) מאוניברסיטת וירג'יניה יוניון מאז 2008. לאחר תום לימודי המשפטים החל לעסוק בעריכת דין, ובסופו של דבר נעשה שותף במשרד עורכי הדין "מקיצ'ן &amp; גי".
בשנת 1995 נבחר מקיצ'ן לראשונה אל בית הנבחרים המדינתי של וירג'יניה כנציג מחוז הבחירה ה-74. לאחר שלוש תקופות כהונה שם, התמודד לתפקיד התובע הכללי של וירג'יניה בשנת 2001. בבחירות מקדימות שהתקיימו במפלגה הדמוקרטית גבר על ארבעה יריביו עם 33.6% מקולות הבוחרים, אך הפסיד בבחירות הכלליות לג'רי קילגור, מועמד המפלגה הרפובליקנית, בפער של 20 אחוז מקולות הבוחרים. ב-2005 התמודד שוב אל בית הנבחרים המדינתי, והביס את קודמו בתפקיד פלויד מילס במהלך פריימריז הדמוקרטים. ביום הבחירות הכלליות נבחר מחדש לתפקידו וגרף כ-75% מהקולות.
בשנת 2007 התמודד מקיצ'ן לסנאט של וירג'יניה, תוך שהוא מאתגר על נציג מחוז הבחירה התשיעי המכהן בנג'מין למברט, אשר ספג ביקורת במפלגה הדמוקרטית על תמיכתו בג'ורג' אלן, נציגה הרפובליקני של וירג'יניה בסנאט של ארצות הברית, במהלך התמודדותו לתקופת כהונה נוספת של אלן נגד ג'ים וב. לאחר שהביס את למברט ביחס של 58% מול 42% בבחירות המקדימות, מקיצ'ן זכה ב-81% מהקולות והביס את סילבר פרסינגר העצמאי בבחירות הכלליות. בשנת 2011 בחר שלא להתמודד מחדש.